**Xeerka 415.00: “Faquuqid, Qashqashaad, Gacan-ka-hadal, iyo Aargudasho”**

**Warqad Xog-side ah**

Hordhac

Warqaddan waxay siddaa xog ku saabsan xeerka 415.00 ee dugsiyada Saint Paul Public Schools, “Faquuqid, Qashqashaad, Gacan-ka-hadal, iyo Aargudasho” iyo foomka dacwadda ee 415.00. Xeerka 415.00 ma oggola aargudasho iyo faquuqid, qashqashaad, ama gacan-ka-hadal ka dhan ah dadka xuquuqahooda si gooni ah loo dhowro. Xogaha hoose waxay sharraxayaan xeerka 415.00 iyo sida loo buuxiyo dacwo.

Xeerkan ([415.00 policy](https://www.spps.org/cms/lib/MN01910242/Centricity/Domain/13187/415%20Discrimination%20Harassment%20Violence%20and%20Retaliation%20Policy%206-18-2019.pdf)) iyo foomka dacwada ee [415.00 complaint form](https://drive.google.com/file/d/1udE3OZ7L1cf8_p49Bjmjbt5w1bwDakTB/view) waxaa laga heli karaa bartan: <https://www.spps.org/policy>. Foomkan dacwada ee 415.00 oo aan warqad aheyn waxaa laga heli karaa: [Online Complaint](https://commedspps.co1.qualtrics.com/jfe/form/SV_9LfKfQGijDLwDqd).

Fadlan si fiican u akhri warqaddan xog-sidaha. Fiiri hoos haddii aad u baahan tahay in lagaa caawiyo buuxinta dacwad ama haddii aad u baahan tahay qaab ka beddelan qaabkan si aad u heshid xogtan:

**\*Haddii aad tahay arday ama waalid fadlan la xiriir:**

* Qofka u doodo ardayda iyo waalidka, ka wac 651-767-8394; ama
* Maamulaha iskoolkaaga ama maamul-ku-xigeenkiisa; ama
* Xafiiska Kaaliyaha Isku-duwaha Guud, ka wac, 651-767-8133 ama 651-767-8121.

**\*Haddii aad tahay shaqaalaha Degmada SPPS, fadlan la xiriir:**

* Horjoogahaaga ama maareeyahaaga; ama
* Agaasimaha Xafiiska Fursad-siinta Shaqada (EEO) 651-764-2665; ama
* Xafiiska Human Resources ka wac 651-767-8202, ama 761-767-8200.

Waa maxay xeerka 415.00?

Xeerka 415.00 wuxuu mamnuucaa aargudasho iyo qashqashaad, faquuqid, ama gacan-ka-hadal ka dhan ah dadka sida goonida ah loo dhawro xuquuqdooda. Dadka sida goonida ah la dhowrayo xuquuqdooda waxaa uu xeerka 415.00 yiri waa qolo, midab, waddanka uu qofku ka soo jeedo, waxa uu aaminsan yahay, diin, xaaladdiisa guur, meeqaanka uu ka joogo qoyska, jinsi, cidda uu u janjeero jaceyl/damac ahaan, shakhsiga sinjiyaddiisa, haddii uu kaalmada dowladda helo, da’diisa, haddii uu naafo yahay, ama inuu xubin ka yahay guddi degaanka ah sida lagu tibaaxay xeerka Minn. Stat.§ 363A.03.

Ciddee ayaa xeerka 415.00 qabanayaa?

Xeerkan wuxuu qabanayaa ardayda, macallimiinta, mareeyayaasha, iyo dhammaan dadka kale ee u shaqeeyo Degmada sida ku xusan xeerka 415.00. Dadka ka shaqeeyo Degmada waxaa ka mid ah shaqaalaha rasmiga ah, kuwo qandaraas lala soo galay, wakiillo shirkadeed, dad ah mutadawiciin, ama kuwo hoos yimaado hoggaanka iyo amarka Degmada.

Fal noocma ah ayuu lagu mamnuucay xeerka 415.00?

Xeerka 415.00 wuxuu mamnuucayaa aargoosiga iyo qashqashaadda, gacan-ka-hadalka iyo faquuqidda ka dhan ah dadka xuquuqahooda si gooni ah loo dhowro. Xeer-jebin ayaa dhacdo markii hab-dhaqan la mamnuucay uu dhaco.

Xeerka 415.00 markii hoos loo eego, “qashqashaaddu” waa fal kaas oo:

* abuurayo jewi shaqo ama mid waxbarasho oo ah cago-jugleyn, cadaawad, ama xad-gudub
* “si weyn ah ama aan maan-gal aheyn” u carqaladeeyo shaqada ama waxbarashada qofka; ama
* “si xun u saameeyo” fursadaha uu qofku ku shaqeyn karo ama wax ku baran karo

Xeerka 415.00 sida ku qoran, tusaalayaal aargudasho ah waxaa ka mid ah cago-jugleyn ama qashqashaad dheeraad ah, in la sameeyo fal ama lagu gooddiyo sameynta fal xun oo ka dhan ah shakhsi (waxaa ka mid ah falka qofka dacwoonayo u keeni karo dhib weyn), ama fal qofka ka baajin karo inuu buuxiyo dacwo.

Xeerka 415.00 ma wada daboolayo iska hor imaad walba ama iska hor imaadyo ka dhex dhici karo shakhsiyaadka. Haddii aadan hubin in falku uu buriyay xeerkan, buuxi foomka 415.00, oo soo qor xog badan intii aad heli kartid. Qofka foomka kaa qabanayo ayaa tabashadaada qiimeyn doono.

Xog noocma ah ayaan u baahnahay si aan foomka 415.00 ugu qoro dacwo?

Fadlan qor sharraxaad ah wixii dhacay. Xogtan hoose lagaama doonayo, hayeeshe waxay wax ka tari kartaa baaritaanka:

* Tariikhda, goorta, goobta falku ka dhacay (haddii aadan xasuusan, qiyaas maalinka iyo goorta)
* Daliil qoran (sida waraaqaha qofka shaqaalaha ah la siiyo ka dib markii shaqadiisa la qiimeeyo, qoraallo aad ka qortay kulanno, qoraallo aad ka qortay teleefanno aad ku hadashay)
* Xiriir aaladda korontada ku shaqeeyo ( sida sawirro laguu soo diray, farriimo, iyo email)
* Sharraxaad faahfaahsan oo ku saabsan dhacdada (sida cidda joogtay goobta, wixii lagu hadlay, nooca fal ee dhacay, meesha uu ka dhacay)
* Jadwalka sannadlaha ah ama buug aad wax ku guurisay ama meel aad ku keydisay taariikhda iyo wakhtiga uu falkan dhacay
* Magacyada dadka markhaatiga ah dad kale oo arkay ama maqlay wixii dhacay)
* Magacyada dadka aad isleedahay waxay ku lug leeyihiin falkan la mamnuucay

Sidee u buuxiyaa dacwada 415.00?

Waxaa jiro qaabab kala duwan oo loo buuxiyo foomka dacwada:

* Soo dir foomkan ah online-ka: [online complaint form](https://commedspps.co1.qualtrics.com/jfe/form/SV_9LfKfQGijDLwDqd)
  + Foomka buuxi isagoo online ah, kuna hagaaji qofka aad adigu xulatay inuu qabto dacwadaada.
* Afka inaad ka sheegtid:
  + Dacwadaada waxaad kala hadli kartaa qofka ah masuul maamule (“Responsible Administrator”) ama qofka lagu xusay xeerka.
  + Haddii aad afka ka sheegtid dacwadaada, filo in qofka ku dhageysanayo uu kaa buuxiyo foomka 415.00.
* Si magac la’aan ah
  + Waxaad online-ka kala soo degtaa [complaint form](https://drive.google.com/file/d/1udE3OZ7L1cf8_p49Bjmjbt5w1bwDakTB/view). Gacanta ku buuxi, tirtir xogta quseysa meesha lagaa la soo xiriiro, ka dibna gacanta ugu keen qofkii aad dacwada u xulatay.
  + Waxaad kaloo ku buuxin kartaa online-ka foomkan: [online complaint form](https://commedspps.co1.qualtrics.com/jfe/form/SV_9LfKfQGijDLwDqd). Tirtir xogta quseysa meesha lagaa la soo xiriiri karo, oo daabac foomka, ka dibna gacanta ugu keen qofkii aad dacwada u xulatay.

Ogow haddii aad dooratid inaad buuxisid dacwo adigoo magacaaga qarinayo, degmada SPPS wax tallaabo ah ma qaadi karto iyadoo lagu saleynayo keliya warbixintaada.

Guud ahaan, warbixinta waa in loo diraa qofka ku shaqada leh ee la yiraahdo “Responsible Administrator” sida ku qeexan xeerka 415.00. Qofkan ah “Masuul Maamule” wuxuu noqon karaa maamulaha iskoolkaaga, ama horjooge waaxeed. Haddii ay dacwaddaadu tahay mid ka dhan ah qofkan ah “Masuul Maamule”, dacwaddaada u dir agaasimaha xafiiska Equal Employment Opportunity (EEO) oo ah xafiis u taagan in loo sinnaado fursadaha shaqo. Xitaa haddii aysan dacwaddaadu aheyn mid ka dhan ah qofkan ah “Masuul Maamule”, yeelkadeedee weli dacwaddaas waad u diri kartaa agaasimaha joogo xafiiska Equal Employment Opportunity (EEO) ama qofkii kalee lagu xusay xeerka 415.00.

Haddii aad rabtid inaad foomka 415.00 ku buuxisid online, guji halkan: [electronically](https://commedspps.co1.qualtrics.com/jfe/form/SV_9LfKfQGijDLwDqd), oo raac wixii laguu tilmaamo si aad u buuxisid foomka Waxaa lagu weyddiin doonaa inaad sharraxdid wixii dhacay, goorta ay dhaceen, inaad sheegtid cidda kuu marqaatiga ah, iwm. Markii aad buuxisid, waxaad liis ka xulan doontaa qofka aad dooneysid inuu qabto dacwadaada. Fadlan xasuuso, foomkan online-ka ah ma oggola in wax lagu soo lifaaqo markii aad dacwadda soo direysid. Keydso dhammaan wixii caddeymo ah ee aad heysatid, oo ku dedaal inaad caddeymahaas kala hadashid qofka qabto dacwadaada.

Maxaan filan karaa ka dib markii aan buuxiyo dacwada 415.00?

Qofka kaa qabto dacwada ayaa qiimeyn doono, oo go’aamin doono in baaritaan la billaabo iyo in kale. Ujeedka baaritaanka waa in la go’aamiyo in uu jiro fal xad-gudub ku ah xeerka 415.00.

Haddii baaritaan la billaabo, qofka wax baarayo wuxuu noqon dhexdhexaaad oo dadka dacwada isku hayo midkoodna isma xejinayo oo uma doodayo. Qofka wax baarayo keliya un wuxuu sameyn xog-uruurin. Haddii agaasimaha EEO uu furo baaritaan, filo in lagu la soo xiriiro si lagaaga qaado wareysi hordhac ah oo quseeyo dacwada, xog dheeraadna loo helo. Sida kor ku xusan foomkan qeybtiisan ah online-ka (guji halkan [online 415.00 complaint form](https://commedspps.co1.qualtrics.com/jfe/form/SV_9LfKfQGijDLwDqd) ) wax laguma lifaaqi karo. Markii haddii aad caddeymo diyaarsatid, keen markii lagula yeelanayo wareysiga hordhaca ah.

Baaritaanku muxuu noqon karaa?

Baaritaannadu way kala duwan yihiin oo waxay ku xiran tahay nooca dacwo. Hawlaha baaritaana waxaa ka mid noqon karo:

* Wareysiyo baaritaan ah oo ay ku jiraan dadka ay dacwadu quseyso
* Wareysiyo laga qaado marqaatiga ama hadal laga qoro marqaatiga
* Qiimeyn la eegayo wixii ay kaamirada shaqadu qabatay ama wixii laga helay aaladaha shaqada la xiriiro sida email-ka, isticmaalka internetka
* Qiimeyn lagu eegayo wixii dikumentiyo ah (wixii wareysiyo shaqo wanaagga la xiriiro, qoraallo yar yar, wixii qiimeyn shaqo ee lagugu sameeyay, wixii edbin ah ee horay laguu soo marsiiyay, galka shaqo ee adiga goonida kuu ah)

Qofka keenayo dacwada ayaa lagu halleyn inuu bixiyo xog ku saabsan wixii dhacay. Filo in su’aalo badan lagu weyddiiyo, oo ha la yaabin haddii lagu weyddiiyo inaad bixisid faahfaahin badan intii awooddaada ah. Waxaa lagu weyddiin karaa su’aalo badan oo ay ka mid tahay su’aasha ah in aad isku dayday inaad iska hor imaadkan xallisid ama aad wax ka tiraahdid. Baaritaannada waxaa ka dhalan karo natiijo kala duwan oo badan. Xogtan waxay naga caawin in la ogaado wixii xal ah ee la isku dayay si aan mar kale loogu celin wax horey la iskugu soo dayay oo shaqeyn waayay.

Inta uu socdo wareysiga, waxaa jiri karo su’aalo aadan jawaabo u heyn. Taasi waa caadi. U jawaab sida runta ah oo dhammeystiran inta aad kari kartid. Haddii aad taqaanid qof kale oo laga yaabo inuu yaqaan jawaabta, sheeg qofkaas.

Illaa intee le’eg ayuu qaadan baaritaanku?

Inta uu le’eg yahay wakhtiga uu baaritaanka qaato waa kala duwan yahay. Misana, sida ku xusan xeerka 415.00, baaritaannada waa in lagu soo gabagabeeyaa sida ugu dhaqsaha badan – laakiin inta badan waa 30 maalmood gudahood markii meesha laga saaro xaalado arrinkan fududeyn karo.

Maxaa dhacayo markuu dhammaado baaritaanka?

Baaritaanku wuxuu go’aamin in falku dhacay, iyo in falkaas uu keenay xad-gudub ka dhan ah xeerka. Dacwaddu waxay noqon mid “caddeyn” yeelato haddii baaritaanku soo gunaanado in la jebiyay xeerka 415.00. Dacwaddu ma yeelanayso “caddeyn” haddii baaritaanku soo gunaanado in aan la jebin xeerka 415.00, ama haddii la waayo caddeyn dhammeystiran oo muujineyso in xeerka la jebiyay.

Caddeynta caadiyan la isticmaalo markii la go’aaminayo in dacwaddu ay sugan tahay waxaa la yiraah “qaalib-noqoshada caddeynta.” Qaalib-noqoshada macnaheedu ma ahan keenidda caddeymaha ugu badan, laakiin waa caddeynta ugu qancinta badan ee loo hayo in fal xad-gudub ahi dhacay.

Go’aammada baaritaanka wuxuu ku tiirsan yahay dhammaan xogahan muhiimka ah sida:

* Sida falka loo fasirtay
* Sida macquulka ah ee caadiyan loo fasiran karay
* Wadarta marxaladaha ku goonnida ah dacwo walba
* Nooca ay dacwaddu tahay
* Xiriirka ka dhaxeeyo dadka ay dacwaddu dhex taallo
* Soo noqnoqoshada falka laga soo dacwooday
* Falal kale oo horay u dhacay

Sida ku xusan xeerka 415.00, qofka waa laga qaadi karaa tallaabo maadaama la buriyay xeerka – iyo sidoo kale in fal xad-gudub ah lagu la kacay dadka xuquuqdooda sida goonida ah loo dhowray xitaa haddii falku uusan jebin xeerka. Fadlan ogow iyadoo la raacayo sharciyada quseeyo asturidda xogta qofka kale, laguuma sheegi doono ama lagaala tashan maayo haddii tallaabo laga qaadayo qofkii aad ka soo dacwootay.

Markuu dhammaado baaritaanka, hawlihii baaritaanka waa la uruurin oo la qori. Xog ururintan iyo qoriddaba waxaa ka mid noqonayo wararka xaqiiqda ahaa, go’aannada lagu ogaanayay in dacwaddu sugan tahay, sidii dacwadda loo soo gunaanaday ee lagu go’aamiyay haddii uu dhacay fal xad-gudub ah, iyo haddii caddeynta dacwadda la xaqiijiyay. Xogahan la ururiyay waxaa isticmaali doono waaxaha iyo shaqsiyaadka ku shaqada leh si loo go’aamiyo wixii tallaabo hor leh—haddiiba ay jiraan—ee la qaadi karo. Ogow, laguu ma soo sheegi doono wixii ciqaab ah ama wax-hagaajin ah ee la marsiiyo qofkii aad dacweysay. Waxaad heli kartaa fursad aad kula kulantid qofkii dacwadda baarayay si aad ugala hadashid dacwadda. Haddii aad la kulmeysid, fadlan xasuusnow in xogta lagu la wadaagayo ay qeyb ahaan xakameeyeen sharciyada quseeyo asturidda xogta qofka kale iyo wixii u gooni ah qofkaas.

Waxaa jiri karo waddooyin kale oo kuu furan ka dib markaad dacwo sameysid sida ka qeyb-galka kulamo dib-u-soo-kabasho ah. Kulamadaan qasab kuguma ahan, mana loo baahnaan doono marxalad walba – laakiin laga yaabee in lagu siiyo fursad aad uga qeyb-gashid.

Ka warran aargoosi?

Degmadu marnaba ma oggola aargoosasho ka dhan ah qof, tusaale ahaan, dacwo buuxiyay, ama tabasho soo gudbiyay, ama kaalmeeyay qof dacwo buuxiyay, ama ka qeyb galay baaritaan. Tusaalayaal ah aargoosasho waxaa ka mid ah cago-jugleyn hor leh ama qashqashaad, in la sameeyo fal ama lagu gooddiyo sameynta fal xun oo ka dhan ah qofka (waxaa ka mid ah fal qofka dacwoonayo u keeni karo dhib weyn), ama ficillo qofka ka baajin karo inuu buuxiyo dacwo.

Aargoosasho looma yaqaan fal shaqada la xiriiro ama mid iskoolka la xiriiro maadaama ay falalkan iskooda u dhici kareen ha jirto dacwad la buuxiyay ama yaysan jirin,e.

Haddii aad isleedahay waxaa kugu socoto aargoosasho, waa qasab inaad si dhaqso leh arrinkan ugu sheegtid EEO ama Masuulka Maamulaha ah. Tabashada quseysa aargoosashada waxaa loo baari doonaa, oo loo qiimeyn doonaa, sida ugu dhaqsaha badan – waxaana loola dhaqmi mid ka soocan dacwaddii horey u socotay. Baaritaanka waa la diiwaan-gelin doonaa, waxaana loo isticmaali doonaa markii la go’aansanayo haddii tallaabo la qaadayo . Sida natiijada ka soo baxday baaritaannadii kale oo kale, degmada SPPS ma oggola in la sheego faahfaahinta dacwaddan ee quseeya wixii tallaabo ah ama edbin ah ee la sameeyay iyadoo la eegayo shuruucda la xiriiro asturidda xogta shakhsiga kale.